Ásgeir Brynjar Torfason , doktor í viðskiptafræði og fulltrúi í fjármálaráði , segir að líta verði til samfélags - og umhverfissjónarmiða í rekstri fyrirtækja og fjármálastofnana . Hann telur að reyna muni á Ísland vegna alþjóðlegrar efnahagsþróunar en að þjóðin hafi tækifæri til að innleiða nýjar hugmyndir . Hamfarahlýnun , tæknibreytingar og eftirmál fjármálahrunsins hafa ýtt undir endurhugsun á efnahagskerfi heimsins , að mati Ásgeirs Brynjars Torfasonar , doktors í viðskiptafræði . Ofsatrú á markmið fyrirtækja um hagnað munu víkja fyrir víðari skilgreiningu á samfélags - og umhverfissjónarmiðum og Íslendingar þurfa að taka þátt í þeirri þróun . „ Það er komið fram nóg af dæmum til að sýna fram á að það er ekki eitthvert hjal í gömlum bóhemískum hippahagfræðingum að breytingar séu í nánd , heldur er það augljóst að nýfrjálshyggjukerfið með ofurtrú á frjálst einkaframtak án regluverks er einfaldlega úrelt hugmynd , “ segir hann . „ Það er verið að prófa og þróa nýja heimsmynd . Það er óþægilegra en þegar var trúað á hugmyndaheim þar sem allt var í röð og reglu og atburðir eins og fjármálahrunið voru bara frávik . Það eru mjög spennandi tímar fram undan ef maður er tilbúinn að takast á við breytingarnar . “ Undanfarin fimm ár hefur Ásgeir verið lektor á sviði fjármála ...